Både Hobro og Vendsyssel har lavest odds på at spille i Superligaen til næste sæson ifølge Danske Spil.

Der venter to gange to nervepirrende opgør for nordjyske fodboldfans, når både Hobro og Vendsyssel skal spille mod henholdsvis Viborg og Lyngby om en plads i fodboldens fornemste danske række. Spørger man oddssætterne hos Danske Spil, så er begge de to nordjyske hold favoritter til at spille i Superligaen næste sæson, men det er meget tæt. Gentagelse af sidste års playoffkampe Vendsyssel er den største favorit af de to. Oddset for at hjørringenserne ender som samlet vinder af de to kampe mod Lyngby er 1,65, mens der er 2,10 på, at det bliver de kongeblå fra Lyngby, der rykker op i det fine selskab. - Det bliver to tætte opgør, når Lyngby og Vendsyssel tørner sammen, men vi vurderer, at Vendsyssel er svage favoritter til at vinde over to kampe. Vendsyssel har generelt været svære at slå på det seneste. I de sidste 12 Superligakampe er det kun sket tre gange, og det til trods for, at Vendsyssel var blandt bundholdene i Superligaen, siger Peter Emmike Rasmussen, der er oddsansvarlig i Danske Spil. De to hold mødte også hinanden sidste år i playoffkampe om en plads i Superligaen. Her endte det med en samlet sejr til Vendsyssel på 3-1. Næsten fity-fifty Hobro er, ligesom Vendsyssel, favoritter i deres playoffkampe mod Viborg, men her er det mere snævert. Danske Spil giver pengene 1,75 gange igen, hvis Hobro står som sejrherre efter de to opgør. Oddset på en samlet Viborg-sejr er 1,95. - Det bliver to meget tætte opgør, når Hobro og Viborg skal møde hinanden. På den ene side har du Viborg, der har været udenfor det gode selskab i knap to år, mens du på den anden side har et Hobro-hold, der har fået stabiliseret sig, efter Peter Sørensen kom til, siger Peter Emmike Rasmussen. Både Vendsyssel og Hobro spiller den første kamp den 30. maj, mens returopgørene spilles den 2. juni.